സംസ്ഥാനങ്ങള്ക്ക് ജി.എസ്.ടി നഷ്ടപരിഹാരം നല്കാന് അധിക തുക കടമെടുക്കില്ലെന്ന് കേന്ദ്രം ന്യൂഡല്ഹി: സംസ്ഥാനങ്ങള്ക്ക് ജി.എസ്.ടി നഷ്ടപരിഹാരം നല്കാന് അധിക തുക കടമെടുക്കില്ലെന്ന് കേന്ദ്രസര്ക്കാര്. പ്രത്യക്ഷ, പരോക്ഷ നികുതി പിരിവില് പ്രതീക്ഷിച്ച വര്ധനയുണ്ടായിട്ടുണ്ട്. ഇതുമൂലം അധിക തുക കടമെടുക്കേണ്ട സാഹചര്യമില്ലെന്നാണ് കേന്ദ്രസര്ക്കാര് നിലപാട്.2022 സാമ്ബത്തിക വര്ഷത്തില് 12.5 ലക്ഷം കോടി കടമെടുക്കാനായിരുന്നു കേന്ദ്രസര്ക്കാര് പദ്ധതി. ഇതില് 7.02 ലക്ഷം കോടി സാമ്ബത്തിക വര്ഷത്തിെന്റ ആദ്യപാദത്തില് എടുത്തു. 5.03 ലക്ഷം കോടി രണ്ടാം പാദത്തില് കടമെടുക്കുമെന്നും കേന്ദ്രസര്ക്കാര് വ്യക്തമാക്കുന്നു.ജി.എസ്.ടി നഷ്ടപരിഹാരമായി സംസ്ഥാനങ്ങള്ക്ക് 1.59 ലക്ഷം കോടിയാണ് നല്കേണ്ടത്. ഇതില് 1,15,000 കോടി നല്കിയിട്ടുണ്ട്. ബാക്കിയുള്ള 44,000 കോടി വൈകാതെ നല്കും. ഈ സാമ്ബത്തിക വര്ഷം ധനകമ്മി 6.8 ശതമാനത്തില് നിര്ത്താനാണ് ബജറ്റ് ലക്ഷ്യമിടുന്നത്. അധിക തുക കടമെടുത്താല് അത് സമ്ബദ്വ്യവസ്ഥയെ പ്രതികൂലമായി ബാധിക്കുമെന്നാണ് കേന്ദ്രസര്ക്കാര് പറയുന്നത്.